РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 1

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 22 януари 2020 г.

Днес, 22 януари 2020 г. от 14,00 часа, се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА 
АТАНАСКА ДИШЕВА 
БОРЯНА ДИМИТРОВА 
ДРАГОМИР КОЯДЖИКОВ  - неприсъства при разглеждане на т. 1 от дневния ред
КРАСИМИР ШЕКЕРДЖИЕВ -отсъства	

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“ в дирекция  „Правна“ и Галина Хаджиева – старши експерт в отдел „САОД“ в дирекция „ИТСС“.

Заседанието протече при следния дневен ред :

1. Предложение от госпожа Даниела Марчева – председател на комисия „ Съдебна карта, натовареност и съдебна статистика“ към СК на ВСС.

2. Предложение от административния ръководител на Софийски градски съд относно определяне на допълнително възнаграждение на съдиите от СГС на основание чл. 233, ал. 6 от ЗСВ. 
(Писмо вх. № ВСС-13885/19.11.2019 г.)

3. Искане за увеличаване на щатната численост и определяне на допълнително възнаграждение на основание чл. 233, ал. 6 от ЗСВ от съдиите в РС – Варна, ГО. 
(Заявление вх. № ВСС-268/10.01.2020 г.)

4. Искане от административния ръководител на Районен съд – Ихтиман за предприемане на мерки с оглед високата натовареност на съда. (Писмо вх.№ ВСС-14631/ 02.12.2019 г.)

5. Искане от административния ръководител на Апелативен специализиран наказателен съд за допълване на Централизираната система за случайно разпределение на делата. (Писмо вх. № ВСС-432/15.01.2020 г.)

6. Искане от Министерство на правосъдието относно съдействие за организиране събирането и обработването на статистическа информация. (Писмо вх.№ ВСС-15218/12.12.2019 г.)

7. Искане от Министерство на финансите относно актуализиране на състава и на координатите на членовете на РГ 31 „Европа 2020“ към Съвета по Европейските въпроси.
(Писмо вх. № ВСС-15602/27.12.2019 г.)

8. Обобщена информация за образуването, движението и приключването на делата, постъпили във Върховния касационен съд за периода от 01.07.2019  г. до 31.12.2019 г. 
(Писмо вх. № ВСС-195/09.01.2020 г.).

Допълнителна точка:

9. Предложение във връзка с решение по т. 2 от протокол № 23/16.10.2019 г. на КСКНСС.

По дневния ред: 

1.ОТНОСНО: Предложение от госпожа Даниела Марчева – председател на комисия „Съдебна карта, натовареност и съдебна статистика“ към СК на ВСС.

Комисия "Съдебна карта, натовареност и съдебна статистика"
          към Съдийската колегия на Висшия съдебен съвет  
Р Е Ш И:

1.1. Приема за целесъобразно докладваните от г-жа Даниела Марчева предложения за законодателни изменения в ГПК, Закона за енергетиката и Закона за водите, като интензивна мярка за регулиране на натовареността на съдилищата и рационализиране на съдебния процес, да бъдат изпратени на парламентарно представените партии, на омбудсмана на Република България и на Министерство на правосъдието, за запознаване, обсъждане и упражняване на законодателна инициатива.
 
Мотиви:
Високата натовареност на съдилищата се отразяват пряко върху качеството на магистратския труд, което на свой ред рефлектира върху доверието на обществото към съдебната система в цялост. 
За преодоляване на съществуващия проблем следва да се използват всички налични механизми, като най-ефикасния се явява усъвършенстване на закона в посока рационализиране на процесуалните норми. Това е мотивирало действащи съдии от Софийски районен съд да изготвят конкретни предложения за законодателни промени в ГПК, Закона за енергетиката и Закона за водите, с оглед рационализиране на съдебния процес, включително чрез създаване на извънсъдебни процедури по определена категория дела. Изготвените предложения имат изключително практическа насоченост и чрез тях би се постигнало реално облекчаване на работата на съдиите, процесуална икономия и не на последно място защита правата на гражданите и бизнеса. Направените предложения са съобразени с относимата практика на Европейския съд по правата на човека и Съда на ЕС в Люксембург. Част от тях са насочени към ограничаване на случаите на злоупотреба с права, при които един и същ ищец предявява множество еднотипни искове с идентично правно основание и петитум, но с незначителна разлика във фактите, което води до блокиране на работата на определен първоинстанционен съд, включително на съответния въззивен съд. Съществуващата сега  в нормата на чл.3 ГПК забрана за злоупотреба с процесуални права не е скрепена с ефективно средство за контрол при недобросъвестно поведение.
Друга част от предложените изменения са свързани с разширяване на възможностите за разглеждане на делата в закрито заседание при гаранция за запазване на процесуалните права на страните, което пряко води до процесуална икономия и бързина на процеса. Предвидената възможност за приемане на заключенията на вещите лица в тяхно отсъствие не само ще допринесе за рационализиране на процеса, но и ще компенсира съществуващия в редица съдилища в страната проблем, свързан с дефицит на вещи лица с определени квалификации.
С предложените промени в Закона за енергетиката и в Закона за водите се въвежда нов вид извънсъдебна процедура за доброволно уреждане на спорове, което ще бъде в изключителен интерес не само на потребителите на енергийни и ВиК услуги, но също и на техните доставчици доколкото ще се избегне нуждата потребителите да завеждат граждански дела за установяване недължимостта на сумите или за доказване на претендираното вземане. Това не само ще доведе до редуциране на броя на делата, но и ще спести на страните извършването на разноски по делата. Ноторно известно е от практиката на ГО на СРС, че при уважаване на предявените искове срещу дружествата-доставчици биват издавани изпълнителни листове за присъдените в полза на потребители съдебни разноски, въз основа на които се образуват множество изпълнителни дела, по които на дружествата се начисляват допълнителни разноски (за такси в изпълнителното производство, за адвокатско възнаграждение). 
Предложението за въвеждането на такова своеобразно рекламационно производство е свързано и със задължение на Република България, произтичащо пряко от Директива 2013/11/ЕС на Европейския парламент и на Съвета на Европейския съюз за алтернативно решаване на потребителски спорове, срокът за транспониране който е изтекъл още през 2015, за насърчаване на търговците да разпространят алтернативни методи за решаване на правни спорове. Съгласно докладите за изпълнение на директивата е отразено, че България е една от страните с най–ниска степен на реални мерки по осигуряване на ефективно действие на тези способи. Една от основните причини е ниската разпространеност на информация за потребители и търговци за тази възможност. 
Така изготвените предложения за законодателни промени са оповестени пред съдийската общност на проведената от ВСС национална съдийска конференция в гр.Бургас през месец юни 2019г., обсъдени са и са взети предвид изразените становища на колегите от цялата страна. Настоящият вариант на предложенията е в обобщен и прецизиран вид. Към него са добавени и нови идеи, както и подробни мотиви за всяко от направените предложения.
	Предвид обстоятелството, че ВСС не разполага със законодателна инициатива и с цел постигане на по-голяма подкрепа, комисията счита за целесъобразно изготвените предложения да бъдат изпратени на субектите, разполагащи с такава, а именно парламентарно представените партии, Министерство на правосъдието и омбудсмана на Република България.
1.2. Внася докладваните предложения по т.1.1 в заседанието на Съдийската колегия на Висшия съдебен съвет, насрочено за 28.01.2020 г., като предлага на Съдийската колегия на ВСС да приеме следните решения:	

ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

 1.Приема за целесъобразно внесените от КСКНСС предложения за законодателни изменения в ГПК, Закона за енергетиката и Закона за водите, като интензивна мярка за регулиране на натовареността на съдилищата и рационализиране на съдебния процес, да бъдат изпратени на парламентарно представените партии, на омбудсмана на Република България и на Министерство на правосъдието, с молба за запознаване, обсъждане и упражняване на законодателна инициатива.

 2. ОТНОСНО: Предложение от административния ръководител на Софийски градски съд относно определяне на допълнително възнаграждение на съдиите от СГС на основание чл. 233, ал. 6 от ЗСВ. (Писмо вх. №ВСС- 13885/19.11.2019 г.)

Комисия "Съдебна карта, натовареност и съдебна статистика"
        към Съдийската колегия на Висшия съдебен съвет  
Р Е Ш И:

2.1. Приема предложението от административния ръководител на Софийски градски съд относно определяне на допълнително възнаграждение на съдиите от СГС на основание чл. 233, ал. 6 от ЗСВ. 
2.2. Да се изпрати  предложението на Комисия „Бюджет и финанси“ към Пленума на ВСС, за становище относно наличието на финансова обезпеченост за допълнително възнаграждение на основание чл. 233, ал. 6 от ЗСВ.
2.3 Отлага вземането на решение за следващо заседание на комисията, след приемане на обобщените статистически таблици за дейността на съдилищата за 2019 г. и предоставяне на становище от Комисия „Бюджет и финанси“ към Пленума на ВСС.
2.4. Да се уведоми административния ръководител на Софийски градски съд за решението на комисията.

3. ОТНОСНО: Искане за увеличаване на щатната численост и определяне на допълнително възнаграждение на основание чл. 233, ал. 6 от ЗСВ от съдиите в РС – Варна, ГО. (Заявление вх. № ВСС-268/10.01.2020 г.)

Комисия "Съдебна карта, натовареност и съдебна статистика"
                 към Съдийската колегия на Висшия съдебен съвет  
Р Е Ш И:

3.1 Приема искането на съдиите в Районен съд – Варна, ГО за увеличаване на щатната численост и определяне на допълнително възнаграждение на основание чл. 233, ал. 6 от ЗСВ. 
3.2. Да се изпрати  искането на Комисия „Бюджет и финанси“ към Пленума на ВСС, за становище относно наличието на финансова обезпеченост за допълнително възнаграждение на основание чл. 233, ал. 6 от ЗСВ.
3.3 Отлага вземането на решение за следващо заседание на комисията, след приемане на обобщените статистически таблици за дейността на съдилищата за 2019 г. и предоставяне на становище от Комисия „Бюджет и финанси“ към Пленума на ВСС.
3.4. Да се уведоми административния ръководител на Районен съд – Варна за решението на комисията.

4. ОТНОСНО: Искане от административния ръководител на Районен съд – Ихтиман за предприемане на мерки с оглед високата натовареност на съда.(Писмо вх.№ ВСС- 14631/ 02.12.2019 г.)

Комисия "Съдебна карта, натовареност и съдебна статистика"
                 към Съдийската колегия на Висшия съдебен съвет  
Р Е Ш И:

 4.1. Отлага разглеждането на точката за следващо заседание на комисията, след приемане на обобщените статистически таблици за дейността на съдилищата за 2019 г.
4.2. Да се уведоми административния ръководител на Районен съд –Ихтиман за решението на комисията.

5. ОТНОСНО: Искане от административния ръководител на Апелативен специализиран наказателен съд за допълване на Централизираната система за случайно разпределение на делата. (Писмо вх. № ВСС-432/15.01.2020 г.)

Комисия "Съдебна карта, натовареност и съдебна статистика"
               към Съдийската колегия на Висшия съдебен съвет  
Р Е Ш И:

5.1. Приема за сведение искането от административния ръководител на Апелативен специализиран наказателен съд за допълване на Централизираната система за случайно разпределение на делата.
5.2 Изпраща искането на административния ръководител на Апелативен специализиран наказателен съд на Комисия “Професионална квалификация и информационни технологии” към Пленума на ВСС, по компетентност.

6. ОТНОСНО: Искане от Министерство на правосъдието относно съдействие за организиране събирането и обработването на статистическа информация.(Писмо вх.№ ВСС-15218/12.12.2019 г.)

Комисия "Съдебна карта, натовареност и съдебна статистика"
                   към Съдийската колегия на Висшия съдебен съвет  
Р ЕШИ:

6.1. Приема за сведение писмо вх. № ВСС-15218/12.12.2019 г. на Министерство на правосъдието относно съдействие за организиране събирането и обработването на статистическа информация.
6.2. Да се изпрати писмо вх. № ВСС-15218/12.12.2019 г. на Министерство на правосъдието на съдилищата, в които има изградена  „синя стая“ по Проект „Укрепване на правния и институционалния капацитет на съдебната система в сферата на младежкото правосъдие“ на Министерство на правосъдието, с оглед регулярното изпращане на статистическа информация относно броя на делата с участието на деца и броя на проведените изслушвания на деца в изградените  „сини стаи“.
6.3. Да се изпрати препис от решението по т. 6.2. на Министерство на правосъдието, за сведение.

7. ОТНОСНО: Писмо вх. № ВСС-15602/27.12.2019 г. от МФ относно актуализиране на състава и на координатите на членовете на РГ 31 „Европа 2020“ към Съвета по Европейските въпроси.

Комисия "Съдебна карта, натовареност и съдебна статистика"
                   към Съдийската колегия на Висшия съдебен съвет  
Р ЕШИ:

7.1. Приема за сведение писмо вх. № ВСС-15602/27.12.2019 г. от Министерство на финансите относно актуализиране на състава и на координатите на членовете на РГ 31 „Европа 2020“ към Съвета по Европейските въпроси.
7.2. Не номинира нов представител от страна на Висшия съдебен съвет за участник в работната група 31 „Европа 2020“ към Съвета по Европейските въпроси.
7.3. Да се изпрати препис от решението на МФ. 

  8. ОТНОСНО: Обобщена информация за образуването, движението и приключването на делата, постъпили във Върховния касационен съд за периода от 01.07.2019  г. до 31.12.2019 г. (Писмо вх. № ВСС-195/09.01.2020 г.).

Комисия "Съдебна карта, натовареност и съдебна статистика"
                   към Съдийската колегия на Висшия съдебен съвет  
Р ЕШИ:

8.1. Приема обобщена информация за образуването, движението и приключването на делата, постъпили във Върховния касационен съд за периода 01.07.2019 г. до 31.12.2019 г., представена от председателя на ВКС на основание чл. 114, ал. 1, т. 14 от Закона за съдебната власт.
8.2. Внася представената от председателя на Върховния касационен съд обобщена информация в заседанието на Съдийската колегия на Висшия съдебен съвет, насрочено за 28.01.2020 г., като предлага на Съдийската колегия на ВСС да приеме следните решения:	

ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ПРИЕМА обобщена информация за образуването, движението и приключването на делата, постъпили във Върховния касационен съд за периода от 01.07.2019 г. до 31.01.2019 г., представена от председателя на ВКС на основание чл. 114, ал. 1, т. 14 от Закона за съдебната власт. 
2. Обобщената информация ДА СЕ ПУБЛИКУВА на интернет-страницата на Висшия съдебен съвет в раздел „Съдебна статистика“.

9.ОТНОСНО: Предложение във връзка с решение по т. 2 от протокол № 23/16.10.2019 г. на КСКНСС.

Комисия "Съдебна карта, натовареност и съдебна статистика"
                   към Съдийската колегия на Висшия съдебен съвет  
Р ЕШИ:

9.1. Приема решението на комисия „Съдебна карта, натовареност и съдебна статистика” към Съдийската колегия на ВСС, взето по протокол №23/16.10.2019  г., т.2 да се изпрати повторно на комисия „Бюджет и финанси“ към Пленума на ВСС, за изразяване на крайно становище относно наличието на финансова обезпеченост за увеличаване на щатната численост на Софийски районен съд с 25( двадесет и пет)  щатни длъжности „съдебен помощник“, при обсъждане на възможността тя да бъде осигурена от конфискувани от СРС в полза на бюджета на съдебната власт суми, с оглед писмо с вх. №ВСС-723/22.01.2020г.. 

Мотиви: С решение на комисия „Съдебна карта, натовареност и съдебна статистика”, взето по протокол №23/16.10.2019  г., т.2 е прието направено предложение от г-жа Даниела Марчева и г-жа Боряна Димитрова – членове на ВСС относно увеличаване на щатната численост на Софийски районен съд с 25( двадесет и пет)  щатни длъжности „съдебен помощник“. Решението на комисията е изпратено на комисия „Бюджет и финанси“ към Пленума на ВСС, по компетентност, за становище относно наличието на финансова обезпеченост. 
Със свое решение по протокол №47/6.11.2019 г. комисия „Бюджет и финанси“ към Пленума на ВСС е отложила вземането на решение по внесената точка и към настоящия момент не се е произнесла.
С писмо с вх. №ВСС-723/22.01.2020г., административният ръководител на СРС е изпратил информация относно извършена инвентаризация в съда на сметки „Гаранции“ и „Депозити за вещи лица, експертизи и командировки“ относно изтичане на законоустановените давностни срокове по отношение на чуждите средства, предназначени за разпореждане при определени условия и съхранявани в набирателната сметка на СРС. В резултат на извършения анализ, назначена комисия е предложила да бъдат конфискувани в полза на бюджета на съдебната власт сумите по 1842 броя дела на обща стойност 1872184,32 лева, постъпили по сметка „Гаранции“ и сумите по 5906 броя дела на обща стойност 488913,44 лв, постъпили по сметка „Депозити за вещи лица, експертизи и командировки“. Общата конфискувана сума  възлизаща в размер на 2361097,76 лв. ще бъде преведена по сметка на ВСС и ще постъпи по бюджета на съдебната власт. Конфискуваните в полза на бюджета на съдебната власт суми биха могли да послужат за обезпечаване на необходимия щат за съдебни помощници, увеличаването на който е предложено с решението на комисия „Съдебна карта, натовареност и съдебна статистика”.
9.2. Изпраща  решението по т.1 ведно с приложените материали към нея във връзка с решение по т.2 от протокол № 23/16.10.2019 г. на КСКНСС на Комисия „Бюджет и финанси“ към Пленума на ВСС.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:     / п /    
	
                ДАНИЕЛА МАРЧЕВА